În data de 21 martie 2024, elevii clasei a III-a B de la Liceul Pedagogic ,,Nicolae Iorga" Botoșani, coordonați de prof. Marilena Chelariu și prof. Simona Coșuleanu au sărbătorit Ziua Internațională a Poeziei la Biblioteca Județeană ,,Mihai Eminescu"- Filiala Nr. 2 Grivița, într-o atmosferă caldă, plină de vibrație, alături de d-na bibliotecar Brândușa Coteț. Cu emoție și candoare, copiii au recitat poezii pe diverse teme: natură, copilărie, țară și popor, lumea plantelor și animalelor, apoi au prezentat lucrări artistico-plastice din lirica românească.
Tânărul invitat Simion Rezniciuc, elev în clasa a XII-a în aceeași unitate școlară, i-a captivat pe cei mici cu câteva din creațiile sale lirice. A urmat un moment de stimulare a talentelor în atelierele de lucru, unde ,,micii poeți" au compus versuri după diferite imagini. Rezultatele muncii în echipă au pus în valoare potențialul creativ, sensibilitatea și entuziasmul de a pătrunde în lumea misterioasă a poeziei unde imaginația nu are limite.